8 decembrie 1920, la Senat explodeaza o “mașinărie infernală”. Nu e vorba despre o țara din Orientul Apropiat ci de București. A fost montată sub tribună. Morți – ministrul Justitiei, Dimitrie Greceanu, senatorii Spiridon (Spirea) Gheorghiu și Dimitrie Radu, episcop de Oradea. Președintele Senatului, generalul Constantin Coandă, a fost grăv rănit, spitalizat. Atentatul trebuia să ducă la o “ridicare a maselor” și la haos, răsturmarea monarhiei și la instalarea unui regim bolșevic. Vestea atentatului a sosit la Moscova în timp ce o delegație de stîngiști români se afla în vizită la Lenin, la Kremlin. Kominternul încerca să fabrice un puci în România.

Făptasul era Max Goldstein, născut la Birlad, avea 23 de ani. I se zicea Ciungul sau “omul cu cârlig” pentru că mîna dreaptă îi fusese amputată în urma unei explozii pe cînd se afla în Rusia la o școala de terorism. Fusese deja condamnat în România la zece ani de închisoare pentru crime împotriva statului în 1920. In 1917/8 a dezertat la Odesa și s-a amestecat printre bolșevici, și românii extremiști, fiind o vreme garda de corp a lui Cristian Racovski. Întors în țară a fost prins, judecat, dar a reușit să evadeze din închisoare în condiții spectaculoase și să ajungă clandestin în Rusia. S-a întors îndoctrinat ca agent, stipendiat de la Moscova de Ceka, instruit să comită atentate. Era o mașinărie umană perfect antrenată să ucidă. Este deja un terorist profesionist. După atentatul de la Senat a fugit la Iași și Chișinău, apoi în Rusia.

A fost arestat din nou în noiembrie 1921 la Călugăreni (avea asupra lui 15 kg explozibil). Trecuse fraudulos frontiera la Giurgiu după ce trăsese asupra unui grănicer. A fost judecat în 1922 odată cu comuniștii arestați la congresul lor din mai 1921, în așa anumitul “proces din Dealul Spirii”. În iunie 1922 regele Ferdinand cu ocazia căsătoriei fiicei sale Marioara cu regele Iugoslaviei, la Belgrad a dat o amnistie. Nu se încadrau aici cei judecați pentru terorism. Procesul l ui Max Goldstein și complicii lui Leon Lichtblau (în contumacie) și Saul Ozias a continuat. Max Goldstein a fost condamnat pe viață. A fost internat la Doftana unde a murit în octombrie 1925, dupa 57 de zile de greva foamei.

Nu a regretat niciodata atentatul săvirșit, considerindu-l punctul culminant al vieții lui de ” revoluționar”.

Urmăriți episodul din „Bucuresti strict secret” despre atentatul cu bombă de la Senat. 26 de minute de despre conspirația și secretele acestei istorii necunoscute http://www.stelian-tanase.ro/o-bomba-la-senat-max-goldstein/

FOTO 1,2 Max Goldstein, 3. Leon Lichtblau, 4. Saul Ozias